b'\n_START_ARTICLE_\nMarcel\n_START_SECTION_\nIzvor imena\n_START_PARAGRAPH_\nMarcel izhaja iz latin\xc5\xa1\xc4\x8dina|latinskega imena Marcellus, le tega pa razlagajo kot manj\xc5\xa1alnico iz imena Marcus, slovensko Marko, ki ima najverjetneje prvotni pomen\xc2\xa0\xc2\xbbpripadajo\xc4\x8d bogu vojne Marsu\xc2\xab.\n_START_SECTION_\nPogostost imena\n_START_PARAGRAPH_\nPo podatkih Statisti\xc4\x8dnega urada Republike Slovenije je bilo na dan 31. decembra 2007 v Sloveniji \xc5\xa1tevilo mo\xc5\xa1kih oseb z imenom Marcel: 803. Med vsemi mo\xc5\xa1kimi imeni pa je ime Marcel po pogostosti uporabe uvr\xc5\xa1\xc4\x8deno na 187. mesto.\n_START_SECTION_\nZanimivost\n_START_PARAGRAPH_\nPo bene\xc5\xa1kem do\xc5\xbeu Marcelu iz 15. stoletja je nastal izraz marc\xc3\xa9l za kovanec manj\xc5\xa1e vrednosti\xc2\xa0\xc2\xbbgro\xc5\xa1, ne\xc5\xbeka\xc2\xab.'